نتپکینگ

نِت‌پِکینگ (اینگلیسی جه: Nitpicking) اتِ اینگلیسی تِرم هسّه کا یتّمین کَش، 1956 گدری ثبت بیّه، ونه معنی این بونه کا اتِ نا موهمِ و بچیک نوکته ره ات خله اهمیت هدائِن و توجه هاکردن. اون کس که این کار ره کانده ره دی نِت‌پِکِر (Nitpicker) ونگ کاندنه.

اینتا ترمِ رخه (=ریشه) اونجه جه انه کا آدمون شه دس جه امونه و اسپیجِ تیم ره ( که اینگلیسی زوون دله وره نِت/Nit گنّه. Pick معنی دی اینگلیسی دله هائیتن/بئیتِن بونه) اَتی دی‌ئِر کسِ سَرِ می جه در یاردنه.

نت‌پکینگ ات خله جزئیات و پچیک چیزئون ره توجه هاکردنِ جا انه، همینتایِ وسّه اینتا عمل ره اونجه‌ای که کسی جزئی چیزئون دله پشو-پشو زنده تا کچیک، اهمیت نار و رِز-رِز جزئیات دریم ایراد پی‌دا هاکنه به کار شونه.

نت‌پکینگ، صداقت ندارِ بیمه‌ئون، اذیت‌کَر کارفرمائون و حتی اذیت‌کَر خونوادۀ اعضایِ وسّه به کار بورده تا وشون رفتار ره توضیح هادن.

 منبع 

 ۱۱ کِرچه ما ۱۵۳۶ تبری، این ولگ اینگلیسی ویکی‌پدیا جه ترجمه بیّه.

رج:بهداشت
رج:اینگلیسی زوون اصطلاح‌ئون